
ACTA DA SESIÓN Nº: 2/21 DA COMISIÓN SECTORIAL 3 “DESENVOLVEMENTO REXIONAL” DO CONSELLO ECONÓMICO E SOCIAL DE GALICIA

Data: 21 de xullo de 2021 

Lugar: a sesión celébrase polo sistema de videoconferencia dende a sede do Organismo (rúa Algalia de Abaixo 24 (Santiago de Compostela))

Hora inicio: 12:09 h

Asistentes:

Dª. Natividade López Gromaz (CIG)

D. Xesús Castro Baamonde (CCOO)
D. Jose Carlos Rodríguez del Río  (UGT – Galicia)
D. Jose Manuel Maceira Blanco (CEG)
D. Jacobo Feijoo Lamas (Confrarías)

D. Edelmiro López Iglesias (Universidade de Santiago)
Preside a sesión Dª. Natividade López Gromaz (CIG).
Actúa como secretario, D. Manuel Martínez Varela, Secretario Xeral do CES. 
Asiste ademais á reunión D. Agustín Hernández Fernández de Rojas, Presidente do CES e Dª. Cristina López Dieguez (Gabinete Técnico do CES).
Unha vez verificada polo Secretario a válida constitución da Comisión Sectorial, ao cumprirse o quorum sinalado no artigo 30 do Regulamento de réxime interno do Consello Económico e Social de Galicia (DOG nº 114 do 11 de xuño de 1996), ábrese a sesión pola Presidencia e pásase a tratar os asuntos incluídos na orde do día.
Orde do Día: 

1.- Comparecencia do director xeral de Planificación e Orzamentos para continuar a explicación da planificación dos fondos europeos.

PRIMEIRO.- Comparecencia do director xeral de Planificación e Orzamentos para continuar a explicación da planificación dos fondos europeos.

Lévase a cabo, por parte do Director Xeral de Planificación e Orzamentos, D Miguel Corgos López-Prado, a correspondente intervención na que explica a situación actual do novo marco comunitario de apoio (marco financeiro plurianual 2021-2027, Next Generation Eu). Incorpórase a mesma como anexo a este acta (no formato power point remitido polo poñente).

Unha vez rematada a intervención, os/as asistentes felicitan ao director xeral pola mesma, agradécenlle o feito de vir ao CES e formúlanlle diversas preguntas e consideracións. Neste senso, como resumo das aportacións feitas polos membros do CES:

D. Jose Manuel Maceira Blanco (CEG) sinala que teñen preocupación pola falta de regulación dos fondos e a preocupación que teñen polos tempos de gasto e execución, así como polo sistema de reparto dado que non se ve un mecanismo claro de reparto e planificación. Indica tamén que é moi importante que os promotores, sobre todo os privados, sexan conscientes dos recursos que hai posto que as expectativas igual son moi altas.

D. Jose Carlos Rodríguez del Río  (UGT – Galicia) pide que se faga unha valoración sobre as contías dos fondos e as asignacións dos mesmos.
D Miguel Corgos López-Prado indica que a valoración dos fondos é crítica posto que o lóxico, dado que son fondos para unha salida cohesionada á crise, é que exista maior financiación para os territorios cunha renda per cápita inferior á media. E tamén tendo en conta que Galicia ten un tecido industrial que sofre unha transición enerxética acelerada pola electrificación da economía. Galicia ten un 5,7% da poboación de España e percibe un 5,2% dos fondos.

E non habendo máis asuntos que tratar, levántase a sesión, sendo as 13:31 horas do día 22 de xullo de 2021, de todo o que se estende a presente acta, da que eu, como secretario dou fe.

O Secretario







Visto e prace




    




A Presidenta                                                                 

